laion/Wikipedia-Exotic huggingface dataset:
לאונדרה קרוגר

לאונדרה ריד קרוגר (באנגלית: Leondra Reid Kruger; נולדה ב-28 ביולי 1976) היא משפטנית אמריקאית, המכהנת כשופטת בית המשפט העליון של מדינת קליפורניה. קרוגר נולדה בלוס אנג'לס לאם ממוצא ג'מייקני ולאב יהודי. גדלה בדרום קליפורניה. סיימה לימודים לתואר ראשון באוניברסיטת הרווארד ולאחר מכן השלימה לימודי תואר במשפטים בבית הספר למשפטים של אוניברסיטת ייל, שם הייתה עורכת כתב העת Yale Law Journal. התמחתה במשרד הפרקליט הפדרלי של מחוז לוס אנג'לס. לאחר עבודה במשרד עורכי דין שימשה שנתיים (2002-‏2004) כעוזרת משפטית - תחילה לשופט דייוויד טאטל (David S. Tatel) בבית המשפט הפדרלי לערעורים במחוז קולומביה ולאחר מכן לשופט ג'ון פול סטיבנס בבית המשפט העליון של ארצות הברית. בשנתיים הבאות עבדה במשרד עורכי דין. ב-2007 שימשה כמרצה אורחת בבית הספר למשפטים באוניברסיטת שיקגו. בשנים 2007 עד 2014 עבדה קרוגר במחלקת המשפטים של ארצות הברית. עד 2013 הייתה עוזרת לפרקליט המדינה של ארצות הברית, ובמסגרת זאת הופיעה בפני בית המשפט העליון. שימשה גם כסגנית בפועל של פרקליט המדינה. לאחר מכן הייתה לסגן שני לראש מחלקת הייצוג המשפטי במשרד המשפטים. בנובמבר 2014 מינה מושל קליפורניה ג'רי בראון את קרוגר לשופטת בית המשפט העליון של קליפורניה. מינויה אושר בסוף דצמבר והיא נכנסה לתפקידה ב-5 בינואר 2015. בגיל 38 בעת מינויה היא השופט השלישי הצעיר ביותר לכהן בבית המשפט. היא האשה האפרו-אמריקאית השנייה לכהן בו. בבחירות הכלליות בנובמבר 2018 אשררו המצביעים בקליפורניה את המשך כהונתה של קרוגר כשופטת לתקופה של 12 שנים. קרוגר נשואה ואם לשני ילדים, שאחד מהם נולד לאחר שהחלה בכהונתה כשופטת. מדיה וקבצים בנושא לאונדרה קרוגר בוויקישיתוף לאונדרה קרוגר, באתר הרשות השופטת של קליפורניה מקור: אתר Ballotpedia.
דודנים מתנשקים

דודנים מתנשקים (באנגלית: Kissin' Cousins) הוא סרט מוזיקלי אמריקאי משנת 1964 בבימויו של ג'ין נלסון, עם אלביס פרסלי בתפקיד כפול של שני דודנים מדרגה שלישית הדומים זה לזה אך שונים באופיים. התסריט היה מועמד לפרס גילדת הכותבים של אמריקה. צבא ארצות הברית דורש להקים בסיס טילים בליסטים בין-יבשתיים בשמורה הטבע Great Smoky Mountains בטנסי. בשטח הזה נמצאת חווה פרטית של משפחת טאטום שמסרבת להתפנות. גנרל אלווין דונפורט (דונלד וודס) פוקד על קפטן רוברט סלבו (ג'ק אלברטסון) לדאוג לפינוי תוך שבעה ימים אחרת יוצב בגרינלנד. סלבו מחפש קרוב משפחה של המשפחה שמשרת בצבא ומוצא את לוטננט ג'וש מורגן (אלביס פרסלי). הוא מזמן אותו ומטיל עליו את המשימה ומזהיר שאם לא יעמוד בה, שניהם יוצבו בגרנלנד... הם נסעים למקום בשיירה צבאית כשג'ון (בבגדים אזרחיים) וסלבו בג'יפ הראשון וג'ון שר "Smokey Mountain Boy". בהגיעם למקום הם מותקפים ביריות. גון עולה לגבעה עם מכשיר קשר עליו עליה גרב ניילון במקום דגל לבן. על הגבעה הוא מוצא את סלינה (איבון קרייג) ואזליה (איבון קרייג ) ביחד עם אחיהם ג'ודי (אלביס פרסלי) שהוא ואחיותיו הם בני דודים שלו מדרגה שלישית. שתי האחיות מתחילות לחזר אחרי ג'ון אך הוא בוחר בזליה וסלינה בוחרת בעוזר שלו, רס"ר ביילי (טומי וודס). ג'וש וסלבו נפגשים עם אבי המשפחה, פאפי טאטום (ארתור או'קונל) ואשתו (גלנדה פארל). פאפי מסרב להשכיר את השטח. לחיילים מצטרפת טוראי מידג' ביילי (סינטיה פפר) בתור מדפיסה וג'וש מתאהב בה. 13 נערות מהאזור מתאספות כדי להתחיל עם החיילים, המשא ומתן נתקע והגנרל עומד לבקר במקום. לבסוף מצליח ג'וש לשכנע את פאפי להשכיר את השטח תמורת 1,000 דולר לחודש והבטחה כי ייסלל כביש מיוחד לבסיס שלא יעבור בשטח החווה ולא יפריע לו לזקק אלכוהול מתירס. הגנרל מגיע וכולם שמחים ורוקדים ריקודי קאנטרי. "דודנים מתנשקים", במסד הנתונים הקולנועיים IMDb (באנגלית) "דודנים מתנשקים", באתר נטפליקס "דודנים מתנשקים", באתר AllMovie (באנגלית) "דודנים מתנשקים", באתר Rotten Tomatoes (באנגלית) "דודנים מתנשקים", במסד הנתונים הקולנועיים KinoPoisk (ברוסית) קדימון לדודנים מתנשקים, באתר יוטיוב אלביס שר Smokey Mountain Boy, באתר יוטיוב סצנת הסיום של דודנים מתנשקים, באתר יוטיוב
לנה בייקר

לנה בייקר (באנגלית: Lena Baker; 8 ביוני 1901 – 5 במרץ 1945) הייתה אשה אפרו-אמריקאית, שהרגה את מעסיקה המתעלל. היא הורשעה ברצח במדינת ג'ורג'יה והוצאה להורג בכסא חשמלי. בשנת 2005 העניקה לה ג'ורג'יה חנינה מלאה. לנה בייקר נולדה למשפחת אריסים בג'ורג'יה שלה ארבעה ילדים. היא ואחיה עבדו מצעירותם כפועלים חקלאיים. בשנות הארבעים הייתה בייקר אם לשלושה ילדים ועבדה כמשרתת כדי לפרנס את משפחתה. ב-1944 החלה לעבוד בעיירה קאת'ברט (Cuthbert) שבמרכז המדינה אצל גבר לבן בן 67 בשם ארנסט נייט (Ernest Knight), בעליה של טחנת קמח. הוא תקף אותה מינית מספר פעמים והחזיק אותה כלואה למשך ימים בתנאים של עבדות. בנו של נייט, השריף ואנשי העיירה איימו עליה ודרשו שתתרחק ממנו. ב-29 באפריל 1944 איים נייט על בייקר במוט ברזל, היא ניסתה להימלט, ואז התפתח ביניהם מאבק על אקדח שבמהלכו ירתה בייקר בנייט למוות. היא דיווחה מיד על האירוע לרשויות וטענה שירתה מתוך הגנה עצמית. האירוע התרחש בתקופה שבה סבלו התושבים האפרו-אמריקאים בג'ורגיה מאפליה והתנכלות מצד שכניהם הלבנים. מעמדם היה כשל אזרחים מסוג ב', הם סבלו מסגרגציה והמדינה סיכלה בשיטתיות את זכות ההצבעה שלהם. באוגוסט 1944 הועמדה בייקר לדין באשמת רצח. השופט במשפטה היה ויליאם "צמד אקדחים" ווריל (William "Two Gun" Worrill), שנהג להחזיק שני אקדחים גלויים על כס השיפוט שלו. בייקר העידה על עבודתה אצל נייט ועל ההתעללות הפיזית והמינית שעברה. היא טענה כי פחדה ממנו וכי ביום שלפני התקרית הקטלנית ברחה מביתו וישנה בשטח פתוח. למחרת תפס אותה נייט ולקח אותה בכוח לטחנת הקמח, שבה התרחשו המאבק והירי. חבר המושבעים, שכלל רק גברים לבנים, דחה את טענתה של בייקר להגנה עצמית והרשיע אותה ברצח בתום היום הראשון למשפט. ההרשעה ברצח גררה עונש מוות אוטומטי. הסנגור הממונה שלה הגיש ערעור על פסק הדין ולאחר מכן התפטר מייצוגה של בייקר. לבייקר ניתנה ארכה כדי שתוכל לפנות לוועדת החנינות המדינתית. זו הייתה מוסמכת להמיר את ההרשעה להריגה, מעשה שהיה ממתיק את עונשה של בייקר לכ-15 שנות מאסר, אך היא לא עשתה כן וגם לא העניקה לה חנינה. בייקר הועברה לבית הכלא בריידסוויל (Reidsville) ב-5 במרץ 1945 הוצאה להורג באמצעות כיסא חשמלי. היא הייתה האשה היחידה בג'ורגיה שהוצאה להורג בשיטה זו. היא נקברה בקבר לא מסומן בחצר כנסייה שבמקהלתה נהגה בייקר לשיר. ב-1998 הניחו בני הקהילה של בייקר מצבה פשוטה על קברה. ב-2001 פורסם הספר The Lena Baker Story, שנכתב על ידי לאלה בונד פיליפס (Lela Bond Phillips), מרצה במכללת אנדרו בעיר קאת'ברט. הספר עובד בשנת 2008 לסרט קולנוע באותו שם. צאצאי משפחתה של בייקר החלו ב-2003 לעלות לקברה ביום השנה למותה. אחד מצאצאיה הגיש למדינת ג'ורג'יה בקשת חנינה בסיועו של ארגון מקומי לסיוע משפטי לאסירים. ב-2005, שישים שנה לאחר הוצאתה להורג, התקבלה הבקשה והוועדה העניקה לבייקר חנינה מלאה לאחר מותה. בשנת 2008 החלה הקרנה של סרט The Lena Baker Story עם טיצ'ינה ארנולד בתפקיד הראשי. לנה בייקר, באתר Find a Grave Gary Younge, ‏Pardon for maid executed in 1945, באתר הגארדיאן, 17 באוגוסט 2005 לנה בייקר, באתר "Find a Grave" (באנגלית)
ניקי קלי

איימון נואל קלי (באנגלית: Eamonn Noel Kelly; נולד ב-9 בינואר 1951), ידוע כניקי קלי, הוא פוליטיקאי אירי מארקלוב שבמחוז וויקלו. הוא נולד כאדוארד נואל קלי מגרייגנאמאנה, מחוז קילקני. הוא היה חבר במפלגת שין פיין. מאוחר יותר עזב את מפלגתו, כדי להצטרף למפלגה הסוציאליסטית האירית ב-1974. בשנות ה-80 זכה קלי לתהילה ברחבי אירלנד לאחר שנידון, ב-1978, ל-12 שנות מאסר בגין חלקו לכאורה בשוד הרכבות בסאלין. הקמפיין לשחרורו היה מפורסם בשנות השמונים, וברחבי המדינה צוירו כתובות גרפיטי בדרישה "שחררו את ניקי קלי". עדויות על העינויים שביצעו נגדו ונגד שני שותפיו לפשע אוסגור ברייטנאך ובריאן מקנלי, גרמו לשלטונות לשחרורו. הלהקה האירית פלאנקסטי הקדישה לו את אלבומם משנת 1983 "מילים ומוזיקה". איש מפלגת הפועלים, פאט מק'קרטן, שימש כפרקליטו בשלב זה, אף על פי שהיו מתנגדים פוליטיים בפיצול המפלגה לשין פיין ו-IRSP. ב-1984 שוחרר קלי "על רקע הומניטרי". הוא קיבל חנינה נשיאותית ב-1992, ולמעלה ממיליון פאונד כפיצוי בעקבות קמפיינים לשחרורו ותנאי מאסרו. את המערכה לשחרורו הובילו ארגוני זכויות האדם כאמנסטי אינטרנשיונל ו-ICCL. אירועי המעצר והמשפט של קלי היו נושא לסדרה תיעודית ששודרה בערוץ RTE, ששודרה ב-22 בספטמבר 2014. קלי נבחר למועצת העיר ארקלוב ב-1991 ולמועצת מחוז וויקלו ב-1999. ב-2001 הצטרף למפלגת העבודה. ב-2008 נבחר לראשות עיריית ארקלוב. הוא התמודד ללא הצלחה כמועמד למפלגת הלייבור עבור מחוז הבחירה וויקלו בבחירות הכלליות ב-2002, שם הובס על ידי מילדרד פוקס ב-19 קולות, ובבחירות הכלליות ושוב ב-2007. בתחילת 2011 עזב את מפלגת העבודה בגלל סכסוך על בחירת מועמדים בכינוס המפלגה. למרות השמועות כי בכוונתו להצטרף לשין פיין או לברית השמאל המאוחדת הוא ניהל קמפיין בחירות בבחירות הכלליות ב-2011 כמועמד עצמאי במחוז וויקלו. הוא לא נבחר וקיבל רק 0.7% מקולות. הוא איבד את מושבו בבחירות המקומיות ב-2014. "Round Up the Usual Suspects - Nicky Kelly & The Cosgrave Coalition", by Dunne, Derek & Kerrigan, Gene, Magill, Dublin, 1984. Adjournment Debate. - Nicky Kelly Case, 22 October 1991 Nicky Kelly election history www.electionsireland.org Nicky Kelly set to join Labour 'within weeks' by Gene McKenna, Irish Independent, 24 May 2001. Irishnews.com Ex-IRSP man still in talks(הקישור אינו פעיל, January 2018), Valerie Robinson, 2 June 2001.
פיל נפוליאון

פיל נפוליאון (באנגלית: Phil Napoleon;‏ 2 בספטמבר 1901, בוסטון – 1 באוקטובר 1990, מיאמי) היה חצוצרן אמריקאי של מוזיקת ג'אז, ממוצא איטלקי. פיליפו נאפולי, שאימץ את שם האמן "פיל נפוליאון" ניגן בחצוצרה מגיל 5. במהלך העשור הראשון של המאה ה-20 הוא היה בין המוזיקאים הראשונים בצפון-מזרח ארצות הברית, שהחל לנגן בסגנון חדש שהגיע מניו אורלינס - ג'אז. ביחד עם פסנתרן פרנקו סיגנורלי, הוא הקים הרכב "The Original Memphis Five" בשנת 1917. בהמשך להרכב זה הצטרף ג'ימי ליטל. במהלך שנות ה-20 של המאה ה-20 ההרכב הוציא מאות הקלטות אך התפרק בשנת 1928. במהלך שנות ה-30 של המאה ה-20 הוא ניגן בעיקר ברדיו. בהמשך פיל נפוליאון עבר ללוס אנג'לס בה הצטרף להרכב מקומי. בשנת 1947 הוא חזר לניו יורק ובשנת 1950 הקים מחדש את "The Original Memphis Five". בשנת 1959 הם הופיעו בפסטיבל הג'אז של ניופורט ועשו הקלט הלש הופעה זו. בשנת 1966 פיל נפוליאון עבר למיאמי בה הקים מועדון ג'אז בו הוא ניגן עד לסוף שנות ה-80. מדיה וקבצים בנושא פיל נפוליאון בוויקישיתוף פיל נפוליאון, במסד הנתונים הקולנועיים IMDb (באנגלית) פיל נפוליאון, באתר AllMusic (באנגלית) פיל נפוליאון, באתר MusicBrainz (באנגלית) פיל נפוליאון, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
סורת אל-קצץ

סורת אל-קצץ (בערבית: سورة القصص, "הסיפור" או "הסיפורים") היא הסורה ה-28 בקוראן. הסורה מונה 88 פסוקים, ושמה נגזר מפסוק 25. פסוקים 1–2 מכריזים כי הנאמר בקוראן הוא האמת. פסוקים 3–46 מגוללים את סיפורו של משה, ומפרטים כיצד אללה עזר לו לאורך כל ימי חייו. פסוקים 4–14 מתארים את ילדותו של משה בארמונו של פרעה. פסוקים 15–21 מתארים את הסתבכותו של משה עם הרשויות במצרים, לאחר שהוא הרג בטעות מצרי. פסוקים 22–29 מתארים את בריחתו של משה אל מדין, ואת מפגשו עם יתרו. פסוקים 30–35 מתארים דיאלוג בין משה לאללה. פסוקים 36–42 מתארים את הקונפליקט של משה ופרעה, עד לטביעתו של פרעה בים. פסוק 43 מתאר את קבלת התורה. פסוקים 47–84 מתארים בהרחבה את העילות והסיבות שסיפקו הפוליתאיסטים לאי אמונתם בקוראן. פסוקים 85–88 הם מילות עידוד ונחמה למוחמד בנוגע למשימתו. מדיה וקבצים בנושא סורת אל-קצץ בוויקישיתוף סורת אל-קצץ, בתרגום הרמן רקנדורף, באתר ויקיטקסט הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org Quran: 28. Surat Al-Qaşaş (The Stories) TheLastDialogue, Surah Al Qasas Summary, The Last Dialogue, ‏6 במרץ 2019 (באנגלית) Sura al-Qasas, WikiShia (באנגלית)
מורתי התמנונית

מורתי התמנונית (באנגלית: My Octopus Teacher) הוא סרט תיעודי זוכה אוסקר בהפקת נטפליקס משנת 2020 בבימויו של פיפה ארליך וג'יימס ריד. מככב בו קרייג פוסטר, שהפיק גם את הסרט. הסרט מתאר שנה שפוסטר בילה עם תמנון בר ממין נקבה. פוסטר עקב אחר התמנונה במשך רוב חייה. יצירת הסרט ארכה כעשר שנים. הצילום נעשה על ידי הצלם התת-ימי רוג'ר הורוקס. הסרט מתאר כיצד, בשנת 2010 החל פוסטר לצלול בדרום אפריקה. הוא החל לצלם את חוויותיו, ועם הזמן תמנונה צעירה משכה את תשומת ליבו. הוא עקב אחר תנועותיה מדי יום במשך חודשים, וזכה באמונה. בסרט מתאר פוסטר את ההשפעה על חייו בעקבות יחסיו עם התמנונה. במהלך צלילותיו הוא צולל במים קרים מאוד עד כדי 8-9 מעלות, ללא חליפת צלילה וללא מיכל גז דחוס, כדי להרגיש יותר טבעי עם עצמו וחלק מהסביבה ולכן הוא נאלץ לעלות כל פעם מעל פני המים כדי לנשום. הסרט מראה את חכמתה הרבה של התמנונה, את סקרנותה כלפי פוסטר, ואת יחסי האמון והקרבה שנבנים אט אט בין השניים. במהלך הסרט התמנונה מתגוננת מפני כריש גלדן מפוספס. באחת ההתקפות, התמנונה מאבדת את אחת מזרועותיה ואז נסוגה למאורה שלה כדי להתאושש, ושם מתחדשת הזרוע. מאוחר יותר, לאחר הזדווגות עם תמנון אחר והפקת מספר גדול של ביציות, התמנונה מאכילה את צאצאיה בחלקים מגופה ובהמשך גוססת וכריש מוצא את גופתה. פוסטר לומד הרבה מהתמנונה ומספר כיצד המפגש הכמעט יומיומי איתה במשך קרוב לשנה שינה את חייו. פוסטר מתאר אז את השפעת החוויה שלו עם התמנונה על יחסיו עם בנו, ואת התפתחות בנו כצוללן. במהלך המסע עם התמנונה סיפר שהתפתחה אצלו תחושת עצמיות חזקה, ביטחון ועדינות ובעקבות כך גם השתנו אצלו היחסים מול בני האדם ומשפחתו מה שמאפשר לו לתת היום יותר לסביבה ולבנו. קרייג פוסטר טום פוסטר מורתי התמנונית שוחרר לצפייה ב־7 בספטמבר 2020 בנטפליקס. פרס אוסקר לסרט התיעודי הטוב ביותר לשנת 2021 פרס בחירת מבקרי הדוקומנטריה לצילום הטוב ביותר פרס בחירת מבקרי הדוקומנטריה לסרט הדוקומנטרי על מדע/טבע הטוב ביותר "מורתי התמנונית", במסד הנתונים הקולנועיים IMDb (באנגלית) "מורתי התמנונית", באתר נטפליקס "מורתי התמנונית", באתר Rotten Tomatoes (באנגלית) "מורתי התמנונית", באתר Metacritic (באנגלית) "מורתי התמנונית", במסד הנתונים הקולנועיים KinoPoisk (ברוסית) Katy Scott (21 בספטמבר 2020). "The incredible tale of a South African diver who formed an unlikely bond with an octopus". CNN. נבדק ב-21 בספטמבר 2020. {{cite web}}: (עזרה) "My Octopus Teacher (2020)". IMDB. נבדק ב-21 בספטמבר 2020. {{cite web}}: (עזרה) "Tentacles of love: My octopus teacher, a story of an astonishing friendship". Daily Maverick. נבדק ב-7 בספטמבר 2020. {{cite web}}: (עזרה) Critics Choice Doc Awards: 'Dick Johnson Is Dead' Wins Best Feature | Hollywood Reporter, www.hollywoodreporter.com
רון זיסנבך

רון זיסנבך (ידוע גם כזוס; 1970 – 29 בספטמבר 2018) היה קריקטוריסט, קומיקסאי וסופר ישראלי. היה ידוע בעיקר בזכות סדרת הקומיקס שלו, יתומי הסערה, שפורסמה במוסף "גלריה" מבית הארץ פעם בשבוע. זיסנבך נולד בשנת 1970 בישראל. בין השנים 1992 ל-1994 למד בבית הספר לאומנויות בצלאל, במחלקה לעיצוב גרפי. לאחר מכן בשנים 1994–1998 למד בבית הספר סם שפיגל לקולנוע ולטלוויזיה. הוא פרסם מדורים וטורים שונים בעיתונים, כשהמפורסם שבהם היה יתומי הסערה, קומיקס שסיפר על כמה בני נוער שניצלו מרעידת אדמה בפתח תקווה (שם איבדו את הוריהם) ועברו לחיות מחדש בתל אביב. הוא נפטר ב-29 בספטמבר 2018 לאחר מאבק של שני עשורים במחלת פרקינסון. לאחר מותו אמני קומיקס רבים פרסמו מכתבי פרידה, בהם מישל קישקה, צחי פרבר ואורי פינק אך גם חברים כגון אמיר חדד ועוד. בשנת 2020 נפתחה תערוכה של עבודותיו במוזיאון הישראלי לקריקטורה ולקומיקס, שם הוצגו עבודותיו לצד תמונות וסיפורים מחייו. יתומי הסערה כל הפרקים של יתומי הסערה באתר 'עורלה' המוזיאון הישראלי לקריקטורה ולקומיקס, באתר www.cartoon.org.il וחתול אחד שנראה כמו היטלר: בחזרה לקומיקס "יתומי הסערה", באתר הארץ, 26 בינואר 2020 Amir Hadad, www.facebook.com יתומי הסערה של זוס חושפים את עצביו המרוטים של הישראלי, באתר מגזין פורטפוליו, ‏2020-06-09
Let It Rain (שיר של דלתא גודרם)

Let It Rain הוא סינגל שהוקלט על ידי הזמרת-יוצרת האוסטרלית דלתא גודרם. השיר יצא לאור ב-6 בינואר 2020, על ידי חברת התקליטים סוני מיוזיק אנטרטיינמנט, כסינגל מתוך שלא אלבום. השיר נכתב בעקבות גל השרפות באוסטרליה (2019–2020). גרסה בהופעה חיה של השיר הועלתה לראשונה לאינסטגרם של גודרם בסילבסטר. השיר הגיע למקום הראשון במצעד השירים הדיגיטליים של אוסטרליה. השיר נכתב על ידי דלתא גודרם, מתיו קופלי ומרלה אלטשולר והופק על ידי דלתא גודרם ומתיו קופלי גם כן. גודרם הקליטה גרסת אולפן מלאה של השיר, שכל ההכנסות ממנה נתרמו על מנת לעזור בכל אשר קשור לגל השרפות במדינה באותה העת. גרסה זו הייתה זמינה להורדה ב-6 בינואר והגיעה במהירות לראש טבלת האייטונס האוסטרלית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 אלף השמעות. הווידאו קליפ הרשמי של השיר הועלה לערוץ היוטיוב של דלתא גודרם ב-8 בינואר 2020, בשידור חי. הקליפ צבר למעלה מ-200,000 צפיות. סרטון השיר "Let It Rain" באתר יוטיוב דלתא גודרם, מתיו קופלי, מרלה אלטשולר Delta Goodrem on Instagram: “Everyday we are all feeling what’s happening to our beautiful country, our home. I wrote this song about an hour ago after seeing yet…”, Instagram (באנגלית) Australia Digital Song Sales Chart, Billboard Delta Goodrem – Let It Rain (באנגלית), נבדק ב-2020-10-02 Delta Goodrem tops Australian iTunes charts with bushfire relief single “Let It Rain”, The Feed (באנגלית) Let It Rain, נבדק ב-2020-10-02 Delta Goodrem - Let It Rain Let It Rain - Single by Delta Goodrem, Apple Music (ב־Australian English)
Emotion Remixed +

Emotion Remixed + הוא אלבום רמיקס של הזמרת הקנדית קארלי ריי ג'פסן. האלבום יצא לאור ב-18 במרץ 2016 ביפן דרך חברת התקליטים יוניברסל מיוזיק גרופ. האלבום כולל שמונה רמיקסים לסינגלים של ג'פסן מאלבומה השלישי Emotion, יחד עם שני שירים חדשים: "First Time" ו-"Fever". מידע על האלבום Emotion Remixed + באתר MusicBrainz פרטי האלבום, באתר ORICON NEWS (ביפנית)
Dolerme

Dolerme (בעברית: פגע בי) הוא סינגל שיווקי שהוקלט על ידי הזמרת-יוצרת הספרדייה רוסליה. השיר יצא לאור ב-24 במרץ 2020, על ידי חברות התקליטים סוני מיוזיק אנטרטיינמנט וקולומביה רקורדס. השיר לווה בקליפ מילים רשמי שהועלה לערוץ היוטיוב של רוסליה. השיר הגיע למקום ה-11 במצעד השירים שבספרד. השיר יצא בהפתעה ללא הודעה קודמת של רוסליה. במקום זאת, היא הצהירה באינסטגרם שהיא נמצאת בבידוד עצמי בגלל מגפת הקורונה ושהיא איבדה את תחושת הזמן. היא קיוותה לגרום לאנשים להרגיש טוב יותר עם השיר, באותה דרך שבה מוזיקה תומכת בבריאות הנפש שלה ולכן החליטה להוציאה אותו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות. האודיו הרשמי של השיר פורסם ב-24 במרץ 2020, תוך שהועלה לערוץ היוטיוב של רוסליה. באודיו ניתן לראות את עטיפתו של הסינגל, בו נראית רוסליה כשהיא על מזרן ופניה נראות מדוכדכות בעקבות הסיבה שציינה באינסטגרם שלה. זאת, תוך שלידה יש טלפון סלולרי, סכין ומסכה רפואית. נכון לאוקטובר 2020, מונה הצפיות של הקליפ עומד על למעלה מ-10 מיליון צפיות. סרטון השיר "Dolerme" באתר יוטיוב Rosalía Releases Heartbreaking Ballad 'Dolerme': Listen, Billboard, ‏2020-03-24 Rosalía Previews New Track 'TKN' With Travis Scott: Watch Teaser & See When It's Dropping, Billboard, ‏2020-05-28 Claire Shaffer, Claire Shaffer, Rosalía Unveils Daring New Guitar Ballad 'Dolerme', Rolling Stone, ‏2020-03-24 (באנגלית) El portal de Música, www.elportaldemusica.es LA ROSALÍA on Instagram: “Dolerme link in bio”, Instagram (באנגלית) Listen to Rosalía's New Song "Dolerme", Complex (באנגלית) Dolerme, נבדק ב-2020-10-02 ROSALÍA - Dolerme Tamar Braxton – Crazy Kind of Love (באנגלית), נבדק ב-2020-09-26
She (שיר)

She (בעברית: היא) הוא שיר שהוקלט על ידי הזמרת-יוצרת האמריקאית סלינה גומז, מתוך מהדורת הדלוקס של אלבום האולפן השלישי שלה, Rare. השיר יצא לאור ב-9 באפריל 2020, על ידי חברת התקליטים אינטרסקופ רקורדס, ביחד עם שאר שירי מהדורת הדלוקס של האלבום. השיר נכתב על ידי סם הומיי, ג'ון ווינר, MNEK, ג'סטין טרנטר וסלינה גומז והופק על ידי דה רום-מייטרס. בינואר 2020, יצא האלבום עצמו, תוך שבהמשך הודיעה גומז על כך שהיא מתכננת להוציא מהדורת דלוקס לאלבום, בו יכללו שלושה שירים חדשים: "She",‏ "Souvenir" ו-"Boyfriend". בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.2 מיליון השמעות. באתר המוזיקה Spectrum Culture נכתב כי "השיר הוא מעין הוצאה מחודשת של "Lucky" של בריטני ספירס. בשיר, היא [סלינה גומז] מכירה בכך שכל הטעויות שעשתה עד לנקודת הזמן הזו היו שוות את זה. ניתן לראות זאת במילים של השיר, בהן גומז מסבירה מנקודת מבטה מדוע זה היה שווה את זה". סרטון השיר "She" באתר יוטיוב סם הומיי, ג'ון ווינר, MNEK, ג'סטין טרנטר, סלינה גומז Selena Gomez - Rare, Discogs (באנגלית) Rare, נבדק ב-2020-10-02 Release group “Rare” by Selena Gomez - MusicBrainz, musicbrainz.org 'Rare' (Deluxe) CD + Deluxe Digital Album – Selena Gomez Official Shop, store.selenagomez.com (ארכיון) Rare (Deluxe) by Selena Gomez, Genius (באנגלית) Rare by Selena Gomez, Apple Music (באנגלית) She, נבדק ב-2020-10-02 Selena Gomez: Rare (Deluxe), Spectrum Culture, ‏2020-04-20 (באנגלית)
OMG What's Happening

"OMG What's Happening" (בעברית: אלוהים אדירים מה קורה) הוא סינגל, שהוקלט על ידי הזמרת-יוצרת האמריקאית אווה מקס, מתוך אלבום הבכורה שלה, Heaven & Hell. השיר יצא לאור ב-3 בספטמבר 2020, כסינגל השביעי מתוך האלבום, על ידי חברת התקליטים אטלנטיק רקורדס. השיר הגיע למקום ה-17 במצעד השירים שבפינלנד. מקס דיברה לראשונה על "OMG What's Happening" ברשתות החברתיות שלה ב-31 באוגוסט 2020. היא פרסמה את העטיפה הרשמית שלו ב-2 בספטמבר 2020, והודיעה כי הקליפ הרשמי שלו יפורסם למחרת, וקבעה שזה אחד מהשירים האהובים עליה ביותר מהאלבום. עטיפת הסינגל מציגה את מקס, כשלראשה כובע בוקרים אדום וכפפות, בעודה עומדת על גבי משאית גדולת ממדים. ב-2 בספטמבר 2020, הודיעה במאית הווידאו קליפים האמריקאית האנה לוקס דייוויס על מעורבותה בקליפ "OMG What's Happening", ברשתות החברתיות שלה. קליפ המילים הרשמי של השיר פורסם לראשונה ביוטיוב, במקביל להוצאת השיר עצמו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. מידע על היצירה "OMG What's Happening" באתר מיוזיק בריינז מידע על הסינגל "OMG What's Happening" באתר מיוזיק בריינז מידע על השיר "OMG What's Happening" באתר AllMusic מילות השיר "OMG What's Happening" באתר Genius סרטון השיר "OMG What's Happening" באתר יוטיוב מידע על הרצועה "OMG What's Happening" באתר ספוטיפיי אווה מקס, סורנה פקוראר, אנרי אנטרו סלונן, ג׳ייסון גיל, סירקט @avamax shared a video on Instagram: “Can’t wait for you to fully experience #HeavenAndHell. Tomorrow, you’ll be one step closer… 🧡” • Aug 31, 2020 at 7:17pm UTC, Instagram (באנגלית) Suomen Virallinen Lista, Musiikkituottajat (ב־) (ארכיון) marine Pineau, OMG, What's Happening, Ava Max annonce un nouveau single !, virginradio.fr, ‏2020-09-03 (בצרפתית) (ארכיון) Vitor Francisco, Ava Max divulga capa de novo single, "OMG What's Happening", que chega amanhã (03), PAPELPOP, ‏2020-09-02 (ב־Brazilian Portuguese) (ארכיון) "It resembles everything I’ve gone through." Ava Max talks debut album Heaven and Hell, her dream K-pop collaborations, and coping with the pandemic, "It resembles everything I’ve gone through." Ava Max talks debut album Heaven and Hell, her dream K-pop collaborations, and coping with the pandemic | Bandwagon | Music media championing and spotlighting music in Asia., ‏2020-09-18 (באנגלית) (ארכיון) "Ava Max - OMG What's Happening [Official Lyric Video". Retrieved September 3, 2020 – via YouTube] (ארכיון) OMG What's Happening - Ava Max, a playlist by Viral Music on Spotify, Spotify (ארכיון) OMG What's Happening - Single by Ava Max (באנגלית אמריקאית), ארכיון מ-2020-09-05, נבדק ב-2020-07-31 Singles To Radio (באנגלית אמריקאית), ארכיון מ-2020-09-04, נבדק ב-2020-07-31
פיאט CR.25

פיאט CR.25 (באיטלקית: Fiat CR.25) הוא מטוס צבאי דו-מנועי שיועד למספר משימות: מטוס קרב, מפציץ ומטוס סיור מתוצרת יצרנית המטוסים האיטלקית Fiat Aviazione (אנ') חברת בת של פיאט. טיסת בכורה נערכה ביולי 1937, ה-"פיאט CR.25" יוצר בין השנים 1940–1943 באיטליה. "פיאט CR.25" תרם למאמץ המלחמתי של איטליה במלחמת העולם השנייה. המטוס הוכיח את עצמו כגמיש בביצוע מספר משימות כמו לחימה לטווח ארוך, סיור מהיר לטווח בינוני, מפציץ קל ואפילו כמטוס מהיר של מטען ונוסעים. "CR.25" - נבנו 2 אבות טיפוס, מטוסי סיור דו-מנועי. "CR.25bis" - נבנו 8 יחידות, בתצורות: מטוסי סיור אסטרטגיים, ומטוסי קרב מלווים ארוכי טווח. "CR.25 D" -אב הטיפוס MM (Matricola Militare) 332 תוכנן מחדש כ-"CR.25 D", מטוס שירות עבור הנספח האיטלקי בברלין. "CR.25quater" - היה גרסה חמושה יותר עם עלייה קלה בשטח הכנפיים ומנועי 1,175 כ"ס מתוצרת פיאט, באביב 1943. הדגם לא הגיע לייצור ונשאר על שולחנות השרטוט. יוצרו 11 יחידות (לא כולל 1 יחידה שתוכננה ולא יוצרה) עבור חיל האוויר המלכותי האיטלקי. מפתח מטוסי "פיאט CR.25" היה המהנדס האווירונאוטי "Celestino Rosatelli" (אנ'). 2 מנועי בוכנה בתצורה מנועים רדיאלים 14 צילינדרים, 3.125 ליטר מתוצרת "פיאט", סוג מנוע "Fiat A.74" (אנ'), דגם מנוע "A.74 R.C.38", עם ציוד הפחתה ומגדש על, גובה מדורג 1,800 מטר, משקל מנוע: 590 ק"ג (משקל יבש). מדחפים משתנים בעלי 3 להבים. מנוע קרור אוויר. 1 מאייד מתוצרת "Honeywell Aerospace" (אנ') מסוג "Bendix-Stromberg" (אנ'). מהירות הזדקרות: 125 קמ"ש. דלק: 87 אוקטן. קיבולת מכלי דלק: 1600 ליטר. "פיאט CR.25" "פיאט CR.25" "פיאט CR.25" פיאט R.2 פיאט BGA פיאט G.91Y מדיה וקבצים בנושא פיאט CR.25 בוויקישיתוף {https://www.pinterest.com/pin/571042427734252517/ "פיאט CR.25"] pinterest.com/pin/571042427734252517 "פיאט CR.25" militaryfactory.com/aircraft/detail The Illustrated Encyclopedia of Aircraft (Part Work 1982-1985). Orbis Publishing Warplanes encyclopedia, Aerospace Publishing, 1984, Italian version print by De Agostini, 1985, p.16 "פיאט CR.25" comandosupremo.com/fiat-cr-25